CPN ทุ่มกว่า 30 ลบ. จัดโปรฯ พิเศษ หลังเปิดศูนย์การค้าใหม่เซ็นทรัลเฟสติวัล อีสต์วิลล์
CPN ทุ่มกว่า 30 ลบ. จัดโปรฯ พิเศษ หลังเปิดศูนย์การค้าใหม่เซ็นทรัลเฟสติวัล อีสต์วิลล์ กระตุ้นการจับจ่ายลูกค้า
25 พ.ย. 2558

นายณัฐกิตติ์ ตั้งพูลสินธนา ผู้ช่วยกรรมการผู้จัดการใหญ่ สายงานการตลาด บริษัท เซ็นทรัลพัฒนา จำกัด (มหาชน) หรือ CPN  เปิดเผยว่า เพื่อเป็นการสร้างบรรยากาศฉลองการเปิดศูนย์การค้าเซ็นทรัลเฟสติวัล อีสต์วิลล์ และเพื่อกระตุ้นการจับจ่ายของลูกค้าในช่วงเปิดศูนย์ฯใหม่ทางศูนย์ฯ จึงได้จัดเตรียมจัดโปรโมชั่นและกิจกรรมดึงดูดกลุ่มลูกค้าอย่างเต็มรูปแบบ ด้วยงบกว่า 30 ล้านบาท
อนึ่ง เซ็นทรัลเฟสติวัล อีสต์วิลล์ เป็น ศูนย์การค้าลำดับที่ 29 ของซีพีเอ็น มูลค่าการลงทุนรวม 6,000 ล้านบาท บนพื้นที่ 51 ไร่พื้นที่โครงการกว่า 160,000 ตร.ม. ตั้งอยู่ในย่านประดิษฐ์มนูธรรม หรือ เลียบทางด่วนเอกมัย-รามอินทราซึ่งเป็นทำเลที่มีศักยภาพการเติบโตสูงตอบสนองการขยายตัวของกรุงเทพฯฝั่งตะวันออก ทั้งผู้อยู่อาศัยที่มีกำลังซื้อสูงในย่านวัชรพลและใกล้เคียง รวมถึงผู้อยู่อาศัยจากถนนสุขุมวิท เอกมัยและทองหล่อ และในอนาคตจะมีโมโนเรลสายสีเทา (วัชรพล – พระราม 9) ซึ่งมีสถานีตั้งอยู่หน้าโครงการ และ สายสีเหลือง(ลาดพร้าว-บางกะปิ-สำโรง) ในละแวกใกล้เคียง